*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Datu valsts inspekcijas maksas pakalpojumu cenrādis**

Izdoti saskaņā ar

Fizisko personu datu apstrādes likuma

19. panta trešo daļu un

Likuma par budžetu un finanšu vadību

5. panta devīto daļu

1. Noteikumi nosaka Datu valsts inspekcijas maksas pakalpojumu cenrādi (turpmāk – cenrādis) un maksas par datu aizsardzības speciālista kvalifikācijas eksāmena kārtošanu (turpmāk – eksāmena maksa) iekasēšanas kārtību.

2. Datu valsts inspekcija sniedz maksas pakalpojumus saskaņā ar cenrādi (pielikums).

3. Eksāmena maksas apmaksu veic vienā no šādiem veidiem:

3.1. ar maksājumu karti maksājumu karšu pieņemšanas terminālī, veicot maksājumu Datu valsts inspekcijā;

3.2. ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

4. Eksāmena maksas apmaksu veic līdz attiecīgā datu aizsardzības speciālista kvalifikācijas eksāmena, par kuru apmaksa tiek veikta, pieteikšanās termiņa beigām.

5. Atzīt par spēku zaudējušiem Ministru kabineta 2013. gada 24. septembra noteikumus Nr. 992 "Datu valsts inspekcijas maksas pakalpojumu cenrādis" (Latvijas Vēstnesis, 2013, 191. nr.; 2014, 60. nr.).

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs